Temeljem članka 4. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21), članka 7. Pravilnika o financiranju udruga iz proračuna Općine Vladislavci („Službeni glasnik“ Općine Vladislavci broj 2/16 i 5/21) i članka 36. Statuta Općine Vladislavci („Službeni glasnik“ Općine Vladislavci broj 3/13, 3/17 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinski načelnik Općine Vladislavci dana, 7. siječnja 2025. godine, donosi

**ODLUKU**

**o načinu raspodjele** **sredstava iz proračuna Općine Vladislavci namijenjenih financiranju programa i projekata koje provode udruge u 2025. godini**

**I.**

 Ovom Odlukom utvrđuje se način raspodjele sredstava namijenjenih financiranju programa i projekata koje provode udruge u 2025. godini iz raspoloživih sredstava Općine Vladislavci, u ukupnom iznosu od 64.182,00UR

Sredstva su predviđena Proračunom za 2025. godinu u kategorijama:

* **Javne potpore u sportu** (Program 1014- Razvoj sporta i rekreacije, Aktivnost A100101 sport i rekreacija) iznos od 45.000,00 EUR
* **Javne potpore u kulturi** (Program 1013- Javne potrebe u kulturi, Aktivnost A100101 kultura i znanost) iznos od 7.432,00 EUR
* **Javne potpore udrugama za razvoj civilnog društva** (Program 1015 Financiranje udruga od značaja za razvoj općine, Aktivnost A100101 Redovan rad udruga) iznos od 11.750,00 EUR

**II.**

 Sredstva navedena u točci I. ove Odluke raspodijeliti će se na temelju Natječaja za prijavu projekata i institucionalnu podršku udrugama za 2025. godinu iz proračuna Općine Vladislavci (u daljnjem tekstu: Natječaj) u skladu s dokumentacijom za provedbu javnog natječaja koja je sastavni dio ove Odluke.

**III.**

 Dokumentacija za provedbu Natječaja iz točke 2. ove Odluke obuhvaća:

 1. tekst Natječaja,

 2. upute za prijavitelje,

 3. obrasce za prijavu programa ili projekta,

 4. obrazac za procjenu kvalitete/vrijednosti programa i

 5. obrasce za provedbu programa i izvještavanje.

 Obrasci za prijavu iz stavka 1. ove točke su:

 1.1. Obrazac opisa programa ili projekta

 1.2. Obrazac proračuna programa ili projekta

 1.3. Obrazac izjave o nepostojanju dvostrukog financiranja

 1.4. Obrazac izjave o partnerstvu

 1.5. Obrazac životopisa

 1.6. Popis priloga koje je potrebno priložiti uz prijavu.

 Obrasci za provedbu programa i izvještavanje iz stavka 1. ovog članka su:

 1.1. Obrazac ugovora o financiranju programa ili projekta

 1.2. Obrazac opisnog izvještaja provedbe programa ili projekta

 1.3. Obrazac financijskog izvještaja provedbe programa ili projekta

 1.4. Obrazac PROR-POT

**IV**.

Tekst Natječaja će se objaviti na internetskoj stranici Općine Vladislavci [www.opcina-vladislavci.hr](http://www.opcina-vladislavci.hr) i na oglasnim pločama u naseljima Općine Vladislavci.

Na Internet stranici Općine, uz tekst javnog natječaja, objavit će se i cjelokupna natječajna dokumentacija, a ista će biti dostupna za preuzimanje i u Jedinstvenom upravnom odjelu Općine Vladislavci.

**V.**

Općina Vladislavci će putem Jedinstvenog upravnog odjela osigurati organizacijske kapacitete i ljudske resurse za primjenu osnovnih standarda financiranja, ugovaranja i praćenja provedbe i vrednovanja rezultata programa i projekata iz svog djelokruga.

**VI.**

Za provođenje postupaka javnih natječaja Općinski načelnik imenuje Povjerenstvo za provjeru ispunjavanja propisanih uvjeta natječaja i ocjenjivanje prijava (u daljnjem tekstu: Povjerenstvo).

Povjerenstvo provodi postupak provjere ispunjenja propisanih uvjeta natječaja, ocjenjuje prijave i predlaže odluke o odobravanju/neodobravanju financijskih sredstva za programe i projekte.

**VII.**

Konačnu odluku o odobravaju financijska sredstva donosi Općinski načelnik.

Sa svim udrugama kojima su odobrena financijska sredstva Općina Vladislavci će potpisati ugovor.

Ugovorom će se definirati prava i obveze korisnika sredstava, iznos sredstava i namjena, sredstva te rokovi provedbe i izvještavanja.

**VIII.**

 Ova Odluka stupa na snagu danom donošenja i objavit će se u «Službenom glasniku Općine Vladislavci», na internetskoj stranici Općine Vladislavci i oglasnim pločama.

KLASA: 230-01/25-01/01

URBROJ: 2158-41-02-25-01

U Vladislavcima, 7. siječnja 2025.

**Općinski načelnik**

Marjan Tomas